— Զարմանայի անկարգություն է,— ասում է նա։ — Ո՛չ դեղատունը, ո՛չ գորոդովոյները, ո՛չ դռնապանները, ո՛չ ոք չգիտե մանկաբարձուհիների հասցեները, և այսպիսով ես ընկել եմ ձեր պայմաններին համաձայնելու անհրաժեշտության մեջ։ Ես կտամ ձեզ երեք ռուբլի, բայց… նախազգուշացնում եմ, որ, վարձելով սպասուհի կամ ընդհանրապես օգտվելով որևէ մեկի ծառայությունից, նախօրոք պայմանավորվում եմ, որպեսզի վճարելու ժամանակ խոսակցություն չլինի հավելումի, աչքալուսանքի և այլնի մալին։ Յուրաքանչյուրը պետք է իրենն ստանա: